**PÁLYÁZATI FELHÍVÁS**

A Győr-Moson-Sopron Vármegyei Büntetés-végrehajtási Intézet

Parancsnoka pályázatot hirdet

**SZAKÁPOLÓ**

beosztás betöltésére, hivatásos tiszthelyettesi jogviszonyba,

teljes munkaidőben, határozatlan időtartamra.

Pályázati feltételek:

* magyar állampolgárság,
* állandó belföldi lakóhely,
* 18. életév betöltése és életkora a hivatásos szolgálat rá irányadó felső korhatáránál legalább tíz évvel kevesebb,
* büntetlen előélet, kifogástalan életvitel ellenőrzés vállalása,
* egészségi, pszichikai és fizikai alkalmasság,
* állami középfokú végzettség (érettségi bizonyítvány), hozzájárulás a bizonyítvány hitelességének ellenőrzéséhez,
* OKJ-54, OKJ-55, ápolói, felnőtt szakápolói, illetve ezzel egyenértékű vagy magasabb szakmai végzettség,
* érvényes működési nyilvántartási igazolvány, egészségügyi szakdolgozói kamarai tagság.

A pályázat elbírálásánál előnyt jelent:

* fennálló hivatásos szolgálati jogviszony,
* alap és/vagy középfokú rendészeti szakmai végzettség,
* büntetés-végrehajtási szakmai gyakorlat,
* egészségügyi szakterületen szerzett gyakorlat,

Feladata:

* az intézet személyi és fogvatartotti állományának egészségügyi ellátásában való részvétel, elsősegély-nyújtási feladatok ellátása,
* orvosi rendeléseken történő aktív részvétel,
* gyógyszerek és gyógyászati segédeszközök megrendelése, nyilvántartása, adagolása, osztása
* az intézet közegészségügyi és járványügyi feladatainak végrehajtásában való részvétel,
* pandémiás időszakban a felsőbb és helyi szintű utasításoknak megfelelően a szakmai és adminisztratív feladatok végrehajtása,
* a szakterületet érintő programok megismerése és alkalmazása.

Pályázat (önéletrajz) tartalmazza:

* a legfontosabb személyes adatokat és elérhetőséget is tartalmazó részletes szakmai, fényképes önéletrajzot (jelenlegi és korábbi munkahelyek feltüntetésével),
* állami, szakmai végzettséget, idegen nyelvismeretet és a jogosítványt igazoló okiratok másolatát,
* hozzájáruló nyilatkozatát, arra vonatkozóan, hogy a pályázati anyagot az elbírálásában résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik.

Munkavégzés helye:

Győr-Moson-Sopron Vármegyei Büntetés-végrehajtási Intézet; Egészségügyi és pszichológiai csoport - 9021 Győr, Jókai utca 18.

Illetménye:

A rendvédelmi adatokat ellátó szervek hivatásos állományának szolgálati jogviszonyáról szóló 2015. évi XLII. törvény, az Eszjtv. 8. § (9) bekezdése, valamint a 20/2022. (VII. 15.) BM rendelet 7. melléklete alapján. (Helyi, Tiszthelyettesi besorolási osztály C. besorolási kategória)

Egyéb juttatások:

Utazási költségtérítés; cafeteria; ruházati illetmény; albérleti hozzájárulás; teljesítmény juttatás; családi üdülés, rehabilitáció, egészségmegőrző programok; családalapítási támogatás.

Az intézet a hivatásos állományú tag és házastársa/élettársa részére garzonlakást tud biztosítani Győrben a Készenléti Rendőrség garzonszállásán.

Munkarend:

Teljes munkaidőben, vezényléses munkarendben

Pályázat benyújtásának módja:

Pályázatokat a gyortoborzas@bv.gov.hu, vagy a 9021 Győr, Jókai u. 18. címre várjuk. Kérjük feltüntetni a munkakör megnevezését: „Szakápoló”

Pályázat benyújtásának határideje: 2024. május 10.

Pályázat elbírálásának határideje: 2024. május 20.

A pályázat elbírálásának módja, rendje:

A pályázók személyes meghallgatáson vesznek részt. A beosztás betölthető a pályázó alkalmassági eljáráson történt megfelelése esetén. A beosztás áthelyezés esetén az áthelyezésre jogosult szerv vagy szervezeti egység vezetőjének hozzájárulása alapján tölthető be.

A pályázattal kapcsolatban bővebb felvilágosítás kérhető – hivatali munkaidőben - az alábbi telefonszámokon: (96) 312-566, NTG: 117-1502, illetve a gyortoborzas@bv.gov.hu e-mail címeken a Személyügyi és Titkársági alosztályon.

***Győr,* „az elektronikus dátumbélyegző szerint”**

**Czirják Nándor bv. alezredes**

 **intézetparancsnok**